
Projektas

LIETUVOS RESPUBLIKOS 
KONSTITUCINIO TEISMO ĮSTATYMO 31, 44, 62, 65, 66, 68, 69, 72 STRAIPSNIŲ PAKEITIMO IR PAPILDYMO ĮSTATYMAS

2008 m.               d. Nr.
	Vilnius	
(Žin., 1993, Nr. 6-210; 1996, Nr. 73-1749)

 straipsnis. 
Pakeisti 31 straipsnio 1 dalį ir ją išdėstyti taip:
„Dalyvaujančiais byloje asmenimis laikomi:
) pareiškėjas – valstybės institucija, Seimo narių grupė, kuriems įstatymai suteikia teisę kreiptis į Konstitucinį Teismą su prašymu ištirti teisės akto atitikimą Konstitucijai ar įstatymams arba duoti išvadą, ir jų atstovai, taip pat šio įstatymo 65 straipsnio 1 dalies 4 punkte nurodyti asmenys, kuriems įstatymai suteikia teisę kreiptis į Konstitucinį Teismą su prašymu ištirti teisės akto atitikimą Konstitucijai ar įstatymams, ir jų atstovai;
) suinteresuotas asmuo – valstybės institucija, priėmusi teisės aktą, kurio atitikimą Konstitucijai ar įstatymams reikia ištirti, ir jos atstovas; Seimo narys ar kitas valstybės pareigūnas, kurio veiksmų atitikimą Konstitucijai reikia ištirti dėl jam pradėtos Seime apkaltos bylos, ir jo atstovas; Respublikos Prezidentas, kai teikiama išvada dėl jo sveikatos būklės, ir jo atstovas.“

 straipsnis. 
44 straipsnio 4 dalį pripažinti netekusia galios.

 straipsnis. 
62 straipsnio 1 dalies 2 punktą pripažinti netekusiu galios.

 straipsnis. 
Papildyti 65 straipsnio 1 dalį 4 punktu, naujomis 2, 3, 4, 5 dalimis ir visą straipsnį išdėstyti taip:
„ straipsnis. 

Prašymą ištirti teisės akto atitikimą Konstitucijai Konstituciniam Teismui turi teisę paduoti:
) dėl įstatymo ar kito Seimo priimto akto – Vyriausybė, ne mažesnė kaip 1/5 visų Seimo narių grupė ir teismai;
) dėl Respublikos Prezidento akto – ne mažesnė kaip 1/5 visų Seimo narių grupė ir teismai;
) dėl Vyriausybės akto – ne mažesnė kaip 1/5 visų Seimo narių grupė, teismai ir Respublikos Prezidentas;
) dėl šio straipsnio 1 dalies 1–3 punktuose nurodytų aktų, kurių pagrindu priimtas sprendimas pažeidė asmens konstitucines teises ir laisves, kai asmuo išnaudojo visas teisinės gynybos priemones, – kiekvienas asmuo.
Šio straipsnio 1 dalies 4 punkte nurodytas asmuo į Konstitucinį Teismą turi teisę kreiptis ne vėliau kaip per tris mėnesius nuo galutinio valstybės institucijos sprendimo, pažeidusio asmens konstitucines teises ir laisves,  priėmimo. 
Šio straipsnio 1 dalies 4 punkte nurodyto asmens prašymą surašo advokatas. Jeigu pareiškėjas yra fizinis asmuo, turintis aukštąjį universitetinį teisinį išsilavinimą, jis turi teisę surašyti prašymą pats. 
Šio straipsnio 1 dalies 4 punkte nurodyto asmens prašymas apmokestinamas vieno minimalaus gyvenimo lygio (MGL) dydžio žyminiu mokesčiu. 
Pareiškėjo, kuris yra fizinis asmuo, prašymu Konstitucinis Teismas, atsižvelgdamas į to fizinio asmens turtinę padėtį, turi teisę atleisti jį nuo viso žyminio mokesčio ar jo dalies mokėjimo. Prašymas atleisti fizinį asmenį nuo viso žyminio mokesčio ar jo dalies mokėjimo turi būti motyvuotas. Prie šio prašymo turi būti pridėti įrodymai, patvirtinantys prašymo pagrįstumą.“ 

 straipsnis. 
. Pakeisti 66 straipsnio 1 dalies 2 punktą ir jį išdėstyti taip:
„) pareiškėjo pavadinimas ir adresas, kai pareiškėjas yra institucija; Seimo narių vardai ir pavardės, kai pareiškėjas yra Seimo narių grupė; pareiškėjo vardas pavardė, asmens kodas ir adresas, kai pareiškėjas yra fizinis asmuo, arba pareiškėjo pavadinimas, kodas ir adresas, kai pareiškėjas yra juridinis asmuo;“.
. Pakeisti 66 straipsnio 1 dalies 3 punktą ir jį išdėstyti taip:
„) duomenys apie pareiškėjo atstovą (vardas, pavardė, asmens kodas, adresas) ir jo įgaliojimus, išskyrus atvejus, kai atstovaujama pagal pareigas;“.
. Papildyti 66 straipsnio 1 dalį nauju 9 punktu:
„) galutiniu valstybės institucijos sprendimu pažeista asmens konstitucinė teisė ir laisvė, pažeidimo pobūdis ir prašymą pagrindžiančios faktinės aplinkybės – jeigu pareiškėjas yra šio įstatymo 65 straipsnio 1 dalies 4 punkte nurodytas asmuo;“. 
. Buvusius 66 straipsnio 1 dalies 9 ir 10 punktus laikyti atitinkamai 10 ir 11 punktais. 
. Pakeisti 66 straipsnio 2 dalį ir ją išdėstyti taip:
„Prašymą pasirašo valstybės institucijos, kuriai suteikta teisė kreiptis į Konstitucinį Teismą, vadovas. Vyriausybės prašymas turi būti paremtas Vyriausybės nutarimu, kuris pridedamas prie teikiamų dokumentų. Seimo narių grupės prašymą pasirašo visi su prašymu besikreipiantys Seimo nariai, kartu nurodydami savo grupės atstovą (atstovus); jų parašai turi būti patvirtinti Seimo Pirmininko ar jo pavaduotojo parašu. Šio įstatymo 65 straipsnio 1 dalies 4 punkte nurodyto asmens prašymą pasirašo pats asmuo ir asmens pareiškimą surašęs advokatas. Jeigu asmuo dėl negalios negali pats pasirašyti prašymą, jį pasirašo tik šio asmens advokatas.“
. Pakeisti 66 straipsnio 3 dalies 2 punktą ir jį išdėstyti taip: 
„) įgaliojimas ar kitas dokumentas, patvirtinantis atstovo įgaliojimus, išskyrus atvejus, kai atstovaujama pagal pareigas; dokumentas, patvirtinantis asmens aukštąjį universitetinį teisinį išsilavinimą, – kai šio įstatymo 65 straipsnio 1 dalies 4 punkte nurodytas asmuo prašymą Konstituciniam Teismui surašė pats;“.
. Papildyti 66 straipsnio 3 dalį 4 punktu:
„) galutinis valstybės institucijos sprendimas, pažeidęs asmens konstitucines teises ir laisves, – kai pareiškėjas yra šio įstatymo 65 straipsnio 1 dalies 4 punkte nurodytas asmuo;“.
. Papildyti 66 straipsnio 3 dalį 5 punktu:
„) duomenys apie tai, kad už prašymą sumokėtas žyminis mokestis, – kai pareiškėjas yra šio įstatymo 65 straipsnio 1 dalies 4 punkte nurodytas asmuo.“

 straipsnis. 
Pakeisti 68 straipsnį ir jį išdėstyti taip:
„ straipsnis. 
Konstitucinio Teismo pirmininkui sutinkant, prašymą ištirti teisės akto atitikimą Konstitucijai gali atšaukti jį padavusi institucija ar šio įstatymo 65 straipsnio 1 dalies 4 punkte nurodytas asmuo ir jo atstovas tol, kol ta byla nepaskirta nagrinėti teisminiame posėdyje. Šiuo atveju Konstitucinis Teismas priima sprendimą grąžinti sumokėtą žyminį mokestį.“

 straipsnis. 
Pakeisti 69 straipsnio 2 dalį ir ją išdėstyti taip:
„Konstitucinis Teismas, atsisakydamas nagrinėti prašymą ištirti teisės akto atitikimą Konstitucijai, priima motyvuotą sprendimą, kurio nuorašas įteikiamas arba išsiunčiamas pareiškėjui. Kai pareiškėjas yra šio įstatymo 65 straipsnio 1 dalies 4 punkte nurodytas asmuo, Konstitucinis Teismas išsprendžia sumokėto žyminio mokesčio grąžinimo klausimą.“

 straipsnis. 
Papildyti 72 straipsnį 6 dalimi: 
„Įsigaliojus šio straipsnio 1 dalyje nurodytam Konstitucinio Teismo nutarimui, kuris buvo priimtas išnagrinėjus bylą pagal 65 straipsnio 1 dalies 4 punkte nurodyto asmens prašymą, šis asmuo turi teisę kreiptis dėl pažeistos teisės gynimo į tą valstybės instituciją, kuri, vadovaudamasi Konstitucijai prieštaraujančiu įstatymu ar kitu Seimo aktu (ar jo dalimi), Respublikos Prezidento ar Vyriausybės aktu (ar jo dalimi), priėmė sprendimą, pažeidusį asmens konstitucines teises ir laisves.“ 

 straipsnis. 
Pasiūlyti Lietuvos Respublikos Vyriausybei parengti ir iki 2009 m. kovo 1 d. pateikti Lietuvos Respublikos Seimui šiam įstatymui įgyvendinti būtinų įstatymų projektus.

 straipsnis. 
Šis įstatymas, išskyrus 9 straipsnį, įsigalioja 2010 m. rugsėjo 1 d.

Skelbiu šį Lietuvos Respublikos priimtą įstatymą.

RESPUBLIKOS PREZIDENTAS

Teikia Seimo nariai:
. Julius Sabatauskas;
. Kęstutis Čilinskas;
. Marija Aušrinė Pavilionienė;
. Valerijus Simulik; 
. Aldona Staponkienė;
. Raimundas Šukys;
. Zita Žvikienė.





